যুদ্ধের সমাপ্তির পর দ্বিতীয় মহাযুদ্ধের তিন মিত্র শক্তির শেষ সম্মেলন অনুষ্ঠিত হয়েছিল জামার্নীর পোর্টসডামে। উপস্থিতও ছিলেন তাঁরা তিনজনই। আমেরিকার প্রেসিডেন্ট ট্রুম্যান, বৃটেনের প্রধানমন্ত্রী মিঃ চার্চিল এবং সোভিয়েট ইউনিয়নের কমরেড ষ্টালিন। যুদ্ধে মিত্র শক্তির বিজয়ের সূচনাতেই তাঁদের ভাবাবেগ কোথায় যেন উবে গেল। বিশ্বে কার শক্তিমত্তা বেশী হবে (বিশেষ করে আমেরিকার এবং সোভিয়েট ইউনিয়নের মধ্যে)।এ নিয়ে ঠান্ডা যুদ্ধ শুরু হয়ে গেল। তাঁদের মধ্যে আনুষ্ঠানিক বৈঠক আরম্ভ হয়েছিল ১৬ই জুলাই ১৯৪৫ সালে। কিন্তু বিশ্ব মানবতার ভাগ্যের পরিহাস এই সম্মেলনে মিত্রশক্তিগুলোর মধ্যে পারষ্পরিক কোন সমস্যার ত কোন সামাধান হলো না বরং উপস্থিত সমস্ত সমস্যাবলি জটিল আকার ধারণ করল। পরষ্পরের প্রতি আক্রমান্তক মনোভাব শুরু হয়ে গেল। এই সম্মেলনে কোন সমস্যারই সামাধান হলনা বরং সে সম্মেলন থেকে পরষ্পরের প্রতি আক্রমান্তক মনোভাব প্রত্যেকের জাতীয় নীতিতে পরিণত হয়ে গেল। আমেরিকা এবং সোভিয়েট ইউনিয়নের আন্তর্জাতিক বিভিন্ন বিষয়ের উপর ঐক্যমতের অভাবে আমেরিকা এবং রাশিয়ার মধ্যে ঠান্ডা যুদ্ধ শুরু হলো। বিশ্বব্যাপী এই ঠান্ডা যুদ্ধ ছড়িয়ে পড়ল। জাতিসংঘের মতো যে সব প্রতিষ্ঠান গড়ে তোলা হয়েছিল, সে সব প্রতিষ্ঠানগুলি দুই পরাশক্তির ঐক্যমতের অভাবে প্রাণহীন হয়ে পড়ল এবং দুই পরাশক্তির মধ্যে পারমাণবিক অস্ত্রের প্রতিযোগীতা এমনভাবে আরম্ভ হল যে অতি অল্প সময়ে উভয়দেশ কয়েকটা পৃথিবী এক সাথে ধ্বংস করার ক্ষমতা সম্পন্ন আণবিক অস্ত্রের ভান্ডার গড়ে তুলতে দ্বিধা করল না। পোর্টসডামে তিন পরাশিক্তর মধ্যে শান্তি চুক্তির পরিবর্তে যে ঠান্ডা যুদ্ধের সূচনা হয়েছিল তা এখন বিশ্বের বিভিন্ন অঞ্চলে তীব্রভাবে চলছে।